The Hills Have Eyes

The Hills Have Eyes er en amerikansk skrekkfilm, publisert i 1977. Regissør var Wes Craven, som også skrev manus. Hovedrollene spilles av Susan Lanier, Michael Berryman og Dee Wallace. Filmen handler om familien Carter, en forstadsfamilie som får problemer med en familie av kannibalske villmenn etter å ha blitt strandet i Nevada-ørkenen.

Etter Cravens regidebut, The Last House on the Left fra 1972, var produsent Peter Locke interessert i å finansiere et lignende prosjekt sammen med ham. Craven baserte filmens manus på historien om en skotsk kannibal Sawney Bean. Filmen ble spilt inn i Mojaveørkenen. The Hills Have Eyes ble publisert på VHS i 1988, og har senere blitt publisert på både DVD og Blu-ray. Filmen fikk en oppfølger, The Hills Have Eyes Part II, publisert i 1985.

Handlingsreferat 
Carter-familien reiser på ferie, for å flytte en campingvogn fra Ohio til Los Angeles. Foreldrene Bob og Ethel kjører er ledsaget av tenåringsbarna Bobby, Brenda, deres eldste datter Lynne, Lynnes ektemann Doug, Lynne og Dougs baby-datter Katy - samt familiens to hunder. I Nevada må de stoppe ved Fred's Oasis for å skaffe mer drivstoff, og Fred oppfordrer dem til å holde seg på hovedveien når de skal reise. Freds lastebil eksploderer kort tid senere.

Men familien tror ikke på Freds advarsler, og tror at han var en sprø person. Men de kjører snart av veien i en ørken, og krasjer bilen. Hundene blir veldig paniske, og begynner å bjeffe mot åsene rundt veiene. En av hundene løper sin vei, Bobby løper etter, og finner hundens lemlestede kropp kort tid senere. Skremt løper han sin vei, faller og slår seg selv bevisstløs. Bobby velger å ikke nevne hundens død, for å unngå å skremme resten av familien. Men han må gå helt tilbake til Fred's Oasis, i forsøk på å skaffe hjelp. Men Fred forteller ham om sin sønn Jupiter.

Som barn drepte Jupiter familiens husdyr, og drepte senere hans søster. Fred angrep deretter Jupiter, og lot ham ligge i åsene for å dø. Imidlertid overlevde Jupiter, og fikk senere barn med en fordervet, alkoholisert prostituert bare kjent som Mama. Sammen hadde de tre sønner - Mars, Pluto og Merkur - og en mishandlet datter, Ruby. Kannibalene blir ledet av "Papa Jupiter" og de overlever ved å angripe uskyldige reisende, kannibaliserer dem, og stjele folks forsyninger. Papa Jupiter dukker plutselig opp og dreper Fred, og tar Bobby til fange. Kannibalene går deretter til angrep på resten av familien deres.

Skuespillere 
 Russ Grieve som Big Bob Carter
 Virginia Vincent som Ethel Carter
 Susan Lanier som Brenda Carter
 Robert Houston som Bobby Carter
 Dee Wallace som Lynne Wood
 Martin Speer som Doug Wood
 Brenda Marinoff som Baby Katy Wood
 James Whitworth som Papa Jupiter
 Cordy Clark som Mama
 Lance Gordon som Mars
 Michael Berryman som Pluto.

Referanser

Eksterne lenker 
 

Skrekkfilmer fra USA
Kannibalfilmer
Filmer fra 1977
Engelskspråklige filmer